# Intro 2. La missió

# Màrqueting emocional en els videojocs

Desenvolupar un videojoc requereix esforç, inversió i talent. Perquè pugui aconseguir l'èxit, és necessari que els usuaris potencials el coneguin, hi vulguin jugar i hi vulguin seguir jugant. Aquest és l'objectiu que té el màrqueting com a mitjà principal per donar a conèixer els videojocs.

Durant anys, la peça clau per a la promoció dels videojocs han sigut les comunitats de fans, ja que han alimentat les franquícies dels jocs històrics. No obstant això, per crear una comunitat de fans, s'ha d'aconseguir que les persones se sentin emocionalment vinculades amb l'experiència del joc.

Per generar aquestes emocions, utilitzen tots els elements que hem vist en la construcció d'anuncis.

La diferència és que, en comptes de crear un anunci (un missatge extern al producte), el videojoc incorpora els elements vistos en la construcció d'anuncis dins el seu desenvolupament.

És a dir, el mateix videojoc és l'anunci: música, acció, paraules, escenaris... tots aquests elements estan dissenyats perquè un cop l'hàgim trobat, no en vulguem sortir.

# Entra en batalla

No és el mateix jugar a un joc que veure un anunci. No obstant això, proposem que vegeu aquest anunci de Fortnite i apliqueu el que hem après amb l'anunci de Coca-Cola.

En aquest, tracten de convèncer-nos que, encara que ens presentin la tercera temporada d'un joc ja molt conegut, estiguem davant alguna cosa inesperada. Per aconseguir-ho, l'anunci recorre a crear-nos expectatives mitjançant l'emoció.

PlayStation Latinoamérica. Anunci de la temporada 3 del passi de batalla del Fortnite (Battle Royale)

De nou, anota tot el que et crida l'atenció del vídeo tenint en compte aquests aspectes:

- Quines sensacions transmet la música?
- Quines paraules s'utilitzen per descriure el producte?
- Quin tipus d'imatges són les que es mostren?
- Quina emoció t'ha generat l'anunci?
- A quin públic va dirigit?
- Quin missatge creus que volen que rebem?

# Realimentació

## Música

La música és divertida, ens anima a fer coses.

## Paraules

El llenguatge és exagerat: "extravagant", "tremend", "increïble", "totalment nou", "molt més".

## Imágenes

Els personatges utilitzen vestits sofisticats en situacions inesperades.

## Emocions

Volen crear una sensació de diversió, sorpresa i aventura.

## Públic al qual va dirigit

Va dirigit a un públic jove.

## Missatge

Si vols aquesta diversió, hauràs d'aconseguir (comprar) tots els objectes que t'estem ensenyant.

Llicenciat sota la Llicència Creative Commons Reconeixement CompartirIgual 4.0