# Intro 1. La història

# Marketing emocional

La societat de consum estimula les persones per tal que comprin objectes i serveix encara que no els necessitin. Per fer-ho, recorren a una arma molt poderosa: el màrqueting emocional.

El màrqueting emocional és el conjunt d'estratègies que utilitzen les empreses per crear emocions al consumidor. Les empreses saben que les emocions són la palanca que mou les persones a fer realitzar una acció: en aquest cas, comprar un producte.

Per fer-ho, contracten estudis sociològics, psicològics i publicitaris per generar un producte que la gent vulgui comprar. Tot està estudiat, mesurat i programat perquè tu, perquè nosaltres, sentim que necessitem un producte com el que ens venen a les nostres vides.

Gràcies a la música, al llenguatge directe, a les imatges i als missatges, la nostra conducta pot ser dirigida sense que ens n'adonem.

# Recàrrega emocional

Els anuncis, especialment els de les grans marques, utilitzen diverses eines perquè ens sentim emocionalment vinculats al producte. Un exemple molt recent és el de la famosa marca de begudes refrescants més famosa del món.

Coca Cola Journey España. Dedicat a la Humanitat

Analitzem aquest vídeo des d'un punt de vista "emocional".

A continuació, anota tot el que et crida l'atenció del vídeo tenint en compte aquests aspectes:

- Quines sensacions transmet la música?
- Quin tipus d'imatges són les que es mostren?
- Quines paraules s'associen al producte?
- Quina emoció t'ha generat l'anunci?
- A quin públic va dirigit?
- Quin missatge creus que volen que rebem?

# Realimentació

## Música

La música transmet activitat, ganes de fer coses, i inclús el record de les coses que ens han fet gaudir.

## Paraules

Vinculen la marca (Coca-Cola) amb d'altres que generen emocions positives (amics, històries, família, humanitat, ajuda...).

## Imatges

Evoquen situacions d'alegria, viatges, festes, excursions, trobades...

## Emocions

Alegria, perquè ens recorda als bons moments i, sobretot, a les bones actituds de totes les persones.

## Públic al qual va dirigit

Va dirigit a un públic molt general, encara que menor de 60 anys.

## Missatge

La Coca-Cola sempre està present en els millors i pitjors moments de la vida. I la Coca-Cola forma part de la humanitat.

##

Llicenciat sota la Llicència Creative Commons Reconeixement CompartirIgual 4.0